b'\n_START_ARTICLE_\nJason Kidd\n_START_SECTION_\nSrednja \xc5\xa1kola\n_START_PARAGRAPH_\nPoha\xc4\x91ao je srednju \xc5\xa1kolu "St. Joseph Notre Dame High School". Predvodio je Pilotse do dr\xc5\xbeavnog prvenstva te je prosje\xc4\x8dno bilje\xc5\xbeio 25 poena, 7 skokova, 10 asistencija i 7 ukradenih lopti po utakmici. Iste godine osvojio je brojne nagrade, uklju\xc4\x8duju\xc4\x87i nagradu "Naismith" za najboljeg srednjo\xc5\xa1kolskog igra\xc4\x8da godine i od \xc4\x8dasopisa USA Today i PARADE progla\xc5\xa1en je igra\xc4\x8dem godine. Postao je najboljim asistentom \xc5\xa1kole sa 1 115 asistencija i sedmim dr\xc5\xbeavnim strijelcem sa 2 661 poenom. Dobio je nagradu za najboljeg kalifornijskog igra\xc4\x8da i po drugi put je izabran u McDonald\xe2\x80\x99s All-American mom\xc4\x8dad. Na kraju srednjo\xc5\xa1kolske karijere odlu\xc4\x8dio je poha\xc4\x91ati kalifornijsko sveu\xc4\x8dili\xc5\xa1te u Berkeleyu.\n_START_SECTION_\nSveu\xc4\x8dili\xc5\xa1te\n_START_PARAGRAPH_\nTijekom svoje prve godine prosje\xc4\x8dno je postizao 13 poena, 4.9 skokova, 7.7 asistencija i 3.8 ukradene lopte po utakmici. Progla\xc5\xa1en je freshmanom godine i izabran je u All-Pac 10 mom\xc4\x8dad. Njegovih 110 ukradenih lopti u prvoj sezoni bilo je dovoljno da sru\xc5\xa1i NCAA rekord po broju ukradenih lopti u freshman sezoni i postavi novi rekord \xc5\xa1kole po broju ukradenih lopti u jednoj godini. Postavio je rekord \xc5\xa1kole po broju asistencija u jednoj sezoni sa 220 asistencija. Bio je klju\xc4\x8dan igra\xc4\x8d mom\xc4\x8dadi u plasirajnu svoje mom\xc4\x8dadi na NCAA turnir. Pobijedili su Duke u drugom krugu, ali su na kraju u osmini finala izgubili od Kansasa. Na svojoj drugoj godini napredovao je i prosje\xc4\x8dno postizao 16.7 poena, 6.9 skokova, 9.1 asistencija i 3.1 ukradenih lopti po utakmici. Sru\xc5\xa1io je svoj stari rekord po broju asistencija i sa novih 272 asistencije postavio novi rekord u dr\xc5\xbeavi. Izabran je u All-American prvu petorku i osvojio je nagradu za igra\xc4\x8da godine Pac-10 divizije. Time je postao prvi igra\xc4\x8d koji je na drugoj godini sveu\xc4\x8dili\xc5\xa1ta osvojio tu nagradu. Golden Bearsi plasirali su se na NCAA turnir, ali su ispali ve\xc4\x87 u prvom krugu natjecanja. Kidd je na kraju sezone bio jedan od kandidata za najboljeg sveu\xc4\x8dili\xc5\xa1nog igra\xc4\x8da godine. 1994. odlu\xc4\x8dio je napustiti sveu\xc4\x8dili\xc5\xa1te i prijaviti se NBA draft. Uprava sveu\xc4\x8dili\xc5\xa1ta je u njegovu \xc4\x8dast 2004. odlu\xc4\x8dila umiroviti dres s brojem 5.\n_START_SECTION_\nDallas Mavericks\n_START_PARAGRAPH_\nIzabran je kao drugi izbor na NBA draftu 1994. od strane Dallas Mavericksa. U rookie sezoni bilje\xc5\xbeio je 11.7 poena, 5.4 skokova i 7.7 asistencija po utakmici. Predvodio je NBA ligu po broju triple-double u\xc4\x8dinaka i sa Grantom Hillom podijelio nagradu za novaka godine. Iste sezone Mavericksi su sezonu zavr\xc5\xa1ili sa tada\xc5\xa1njim najgorim omjerom u povijesti NBA lige 13-69. Mavericksi su sljede\xc4\x87e sezone napredovali i ostvarili omjer 36-46. 1996. izabran je na All-Star utakmicu. Kidd je unato\xc4\x8d svojim sjajnim igrama zajedno sa Tonyem Dumasom i Lorenom Meyerom mjenjan u Phoenix Sunse za Michaela Finleya, A. C. Greena i Sama Cassella.\n_START_SECTION_\nPhoenix Suns\n_START_PARAGRAPH_\nNakon pet sezona provedenih u Sunsima , Kidd je 2001. zajedno sa Chrisom Dudleyom mijenjan u Netse za Stephona Marburya, Johnnya Newmana i Soumaila Samakea.\n_START_SECTION_\nNew Jersey Nets\n_START_PARAGRAPH_\nU sezoni 2001./02. predvodio je Netse do iznena\xc4\x91uju\xc4\x87eg omjera 50-32 i zavr\xc5\xa1io drugi u poretku iza Tima Duncana za najkorisnijeg igra\xc4\x8da lige. Mnogi su bili mi\xc5\xa1ljenja da je Kidd trebao dobiti nagradu za najkorisnijeg igra\xc4\x8da zbog svog utjecaja na Netse i preobrazbe u kandidate za naslov NBA prvaka. Njegov utjecaj na Netse bio je toliko velik da su Netsi ostvarili jedan od najve\xc4\x87ih preokreta u NBA ligi \xc5\xa1to se ti\xc4\x8de omjera pobjeda i poraza. Sada je uz sebe imao zdravog Kenyona Martina, Kerrya Kittlesa i Keitha Van Horna, i novake Richarda Jeffersona, Jasona Collinsa i Brandona Armstronga. Kidd je svoju mladu i poletnu mom\xc4\x8dad odveo do prvog NBA finala u povijesti fran\xc5\xa1ize. Me\xc4\x91utim, sezona je za Netse zavr\xc5\xa1ila bez naslova prvaka jer su ih Los Angeles Lakersi predvo\xc4\x91eni Kobeom Bryantom i Shaquilleom O\'Neilom pobijedili rezultatom 4-0. U sezoni 2002./03., Netsi su u regularnom dijelu imali omjer 49-33 i ponovno se plasirali u svoje drugo uzastopno finale. U finalu su u \xc5\xa1est utakmica izgubili od Spursa predvo\xc4\x91eni Timom Duncanom. Kidd je imao najbolju sezonu do sada i prosje\xc4\x8dno je postizao 18.7 poena i 8.9 asistencija. Predvodio je NBA ligu po broju asistencija. 1. srpnja 2004. odlazi na operaciju koljena, a na parkete se vratio u prosincu iste godine. U me\xc4\x91uvremenu uprava kluba dovela je u svoju mom\xc4\x8dad zvijezdu Raptorsa Vincea Cartera. Netsi su bili na rubu propu\xc5\xa1tanja doigravanja, prvi puta nakon 2001., ali su Kidd i Carter uspjeli odvesti Netse do osmog mjesta u Isto\xc4\x8dnoj konferenciji. Ispali su u prvom krugu od prvoplasirane mom\xc4\x8dadi Miami Heata rezultatom 4-0. U sezoni 2005./06., Kidd je prosje\xc4\x8dno bilje\xc5\xbeio 13.3 poena, 7.3 skokova i 8.4 asistencije po utakmici. 1. velja\xc4\x8de 2006. zajedno je kao zamjena sa svojim suigra\xc4\x8dem Vinceom Carterom izabran na All-Star utakmicu, ali je zbog ozljede le\xc4\x91a propustio All-Star. Zamijenio je ga je igra\xc4\x8d Hawksa Joe Johnson. 7. travnja 2007., Kidd i Carter postali su prvi suigra\xc4\x8di od Jordana i Pippena (1989.) koji su na istoj utakmici ostvarili triple-double u\xc4\x8dinak. Kidd je utakmicu zavr\xc5\xa1io sa 10 poena, 16 skokova i 18 asistencija. U doigravanju 2007. ostvario je svoj 10 triple-double protiv Toronto Raptorsa. Upisao je 16 poena, 16 skokova, 19 asistencija, 3 ukradene lopte i blokadu u pobijedi Netsa 102:89. Time se Kidd izjedna\xc4\x8dio sa Larryem Birdom u broju triple-doubleova u doigravanju. U toj seriji prosje\xc4\x8dno je bilje\xc5\xbeio 14 poena, 10.9 skokova, 13.2 asistencije i 2 ukradene lopte. Time se pridru\xc5\xbeio Wiltu Chamberlainu i Magicu Johnsonu kao jedinim igra\xc4\x8dima koji su imali triple-double prosjek u jednoj seriji. U tre\xc4\x87oj utakmici drugog kruga doigravanja ostvario je svoj 11. triple-double (23 poena, 13 skokova i 14 asistencija). Tim triple-doubleom sru\xc5\xa1io je rekord Larrya Birda za drugo mjesto na vode\xc4\x87oj ljestvici dostignu\xc4\x87a u karijeri. Tijekom cijelog doigravanja prosje\xc4\x8dno je bilje\xc5\xbeio 14.6 poena, 10.9 skokova i 10.9 asistencija u 12 odigranih utakmica. Time je postao drugi igra\xc4\x8d u povijesti doigravanja koji je imao triple-double prosjek. U sezoni 2007./08. postao je tre\xc4\x87im igra\xc4\x8dem koji je ostvario triple-double u tri utakmice zaredom od 1989. godine. Tako je zabilje\xc5\xbeio svoj 97 triple-double u karijeri. Postojale su glasine o odlasku Kidda u Lakerse, ali je zamjena propala jer se Lakersi nisu htjeli odre\xc4\x87i svog centra Andrewa Bynuma.19. velja\xc4\x8de 2008. mijenjan je u Dallas Maverickse.\n_START_SECTION_\nPovratak u Dallas\n_START_PARAGRAPH_\n13. velja\xc4\x8de 2008., Dallas Mavericksi i New Jersey Netsi postigli su sporazum o zamjeni. Sa Kiddom su iz Netsa u Maverickse stigli krilo Malik Allen i bek Antoine Wright. U suprotnom pravcu oti\xc5\xa1li su razigrava\xc4\x8d Devin Harris, centar DeSagana Diop, bek-krilo Maurice Ager, krilo Trenton Hassell i umirovljeni krilni centar Keith Van Horn.   16. travnja 2008. u zadnoj utakmici regularnog dijela protiv New Orleans Hornetsa ostvario je svoj 100. triple-double u karijeri. U sezoni 2008./09. postao je tek \xc4\x8detvrtim igra\xc4\x8dem u povijesti koji je pre\xc5\xa1ao magi\xc4\x8dnu brojku od 10 000 asistencija i jedini je igra\xc4\x8d u povijesti NBA lige sa 15,000 poena, 10,000 asistencija i 7,000 skokova. 5. travnja 2009. prestigao je Magica Johnsona na tre\xc4\x87em mjestu ljestvice svih vremena u asistencijama. U pobjedi nad Sunsima 140:116 postigao je 19 poena i 20 asistencija i time ostvario 10,142 asistenciju u karijeri. 12. srpnja 2009. Kidd je odlu\xc4\x8dio potpisati novi trogodi\xc5\xa1nji ugovor s Mavericksima vrijedan 25 milijuna dolara. 26. studenog 2009. Kidd je prestigao Marka Jacksona na listi najboljih asistenata te je zauzeo drugo mjesto s ukupno 10,464 asistencija.\n_START_SECTION_\nNew York Knicks\n_START_PARAGRAPH_\n5. srpnja 2012. Jason je prihvatio ponudu New York Knicksa, te \xc4\x87e u sljede\xc4\x87e tri godine zara\xc4\x91ivati 9 milijuna dolara.\n_START_SECTION_\nAmeri\xc4\x8dka reprezentacija\n_START_PARAGRAPH_\nKidd je za ameri\xc4\x8dku reprezentaciju debitirao dok je jo\xc5\xa1 igrao na sveu\xc4\x8dili\xc5\xa1tu. On je postao jedini freshman koji je dobio poziv u reprezentaciju. Ta mom\xc4\x8dad je odigrala pet utakmica u Europi i zavr\xc5\xa1ila sa omjerom 3-2. Prosje\xc4\x8dno je bilje\xc5\xbeio 8.4 poena, 4.2 skokova, 4 asistencije i 1.4 ukradenih lopti po utakmici. Kiddov sljede\xc4\x87i nastup za reprezentaciju zbio se 1999. godine u kvalifikacijama za Olimpijske igre u Sydneyu 2000. godine. Ova mom\xc4\x8dad je zavr\xc5\xa1ila natjecanje nepobje\xc4\x91ena sa omjerom 10-0. Kidd je prosje\xc4\x8dno bilje\xc5\xbeio 7.4 poena, 4.4 skokova, 6.8 asistencija i 2.7 ukradenih lopti. Predvodio je reprezentaciju u ukradenim loptama i asistencijama. Na Olimpijskim igrama u Sydneyu 2000. bio je jedan od trojice kapetana. Kidd je predvodio mom\xc4\x8dad do omjera 8-0 i osvajanja zlatne medalje. Prosje\xc4\x8dno je bilje\xc5\xbeio 6 poena, 5.3 skokova, 4.4 asistencije i 1.1 ukradenih lopti po utakmici. U studenom 2002. godine stavljen je na popis reprezentativaca za Svjetsko prvenstvo u Indianapolisu 2002. godine, ali nije mogao nastupiti zbog ozljede. Kidd se u reprezentaciju vratio sljede\xc4\x87e godine i sudjelovao na kvalifikacijskom turniru u Puerto Ricu za Olimpijske igre 2004. godine. Ponovno je predvodio mom\xc4\x8dad do omjera 10-0 i i osvajanja zlatne medalje. Svih 10 utakmica zapo\xc4\x8deo je u startnoj petorci i u prosjeku bilje\xc5\xbeio 3.4 poena, 2.7 skokova, 5.9 asistencija i 1.2 ukradene lopte. Zbog ozljede morao je propustiti Olimpijske igre u Ateni 2004. godine. 2007. sudjelovao je na kvalifikacijskom turniru za Olimpijske igre 2008. i odveo mom\xc4\x8dad do omjera 10-0 i zlatne medalje, a time je reprezentatcija izborila odlazak na Olimpijske igre u Pekingu 2008. godine. Prosje\xc4\x8dno je bilje\xc5\xbeio 1.8 poena, 3.3 skokova, 4.6 asistencija i 1.3 ukradene lopte. 2008. je kao \xc4\x8dlan Redeem Teama (hrv. "Iskupljeni\xc4\x8dka mom\xc4\x8dad") osvojio je jo\xc5\xa1 jednu zlatnu medalju na Olimpijskim igrama. Kidd ima zadivljuju\xc4\x87u reprezentativnu karijeru. U svim utakmicama kojima je igrao (56 utakmica uklju\xc4\x8duju\xc4\x87i i prijateljske utakmice) njegova mom\xc4\x8dad nikada nije izgubila. Ostvario je omjer 56-0, a ku\xc4\x87i je pet zlatnih medalja: tri sa kvalifikacijskih turnira za Olimpijske igre i 2 sa Olimpijskih igara 2000. i 2008. godine.\n_START_SECTION_\nPrivatni \xc5\xbeivot\n_START_PARAGRAPH_\nU sije\xc4\x8dnju 2001. uhi\xc4\x87en je zbog navodnog napada na svoju \xc5\xbeenu. Zbog tih doga\xc4\x91aja kod psihologa je odlazio punih \xc5\xa1est mjeseci. 9. sije\xc4\x8dnja 2007. zatra\xc5\xbeio je razvod od supruge, a kao glavni razlog naveo je njenu zlobu, paranoju i ljubomoru tokom njihovog braka. 15. velja\xc4\x8de2007. njegova supruga navela je kao razlog du\xc5\xa1evne boli, slomljena rebra, o\xc5\xa1te\xc4\x87en sluh i udarce glavom o potporanj auta. Kidd i njegova supruga Joumana imaju troje djece, Treya Jasona i blizanke Miah i Jazelle. 10. sije\xc4\x8dnja 2008. objavljeno je da Kidd i njegova djevojka Hope Dworaczyk o\xc4\x8dekuju dijete.'